טייסת 116

[ממוזער|280px|שמאל|מטוסי [F-35I אדיר של טייסת 116 החל מ-2020]]
**טייסת 116**, המכונה גם טייסת "**אריות הדרום**", היא טייסת מטוסי קרב בחיל האוויר הישראלי. הטייסת נפתחה מחדש ב-16 בינואר 2020 כטייסת מטוסי "אדיר" (F-35I), לאחר שנסגרה כטייסת מטוסי "נץ" (F-16A/B) בקיץ 2015.

## היסטוריה
ממוזער|280px|שמאל|דאסו מיסטר של טייסת מגיני הדרום במוזיאון חיל האוויר בחצרים
הטייסת הוקמה בשנת 1956 כטייסת מטוסי P-51 מוסטנג תחת השם "טייסת הכנף המעופפת". הטייסת הוקמה כטייסת הצ"ח (הצבת חירום), כאשר מוצבים אליה 14 מדריכי טיסה מבית הספר לטיסה בבסיס תל נוף. מפקדה הראשון היה מפקד בית הספר, רס"ן צחיק יבנה, והטייס הסדיר היחיד בה היה סגן אמיתי חסון "שפן". הטייסת הוקמה בבסיס תל נוף, בצמוד לבית הספר לטיסה.

במבצע קדש נתנו מטוסי הטייסת את אות הפתיחה למלחמה - ארבעה ממטוסי הטייסת קרעו באמצעות המדחפים שלהם את כבלי הטלפון המצריים בסיני על מנת לנתק את הקשר בין הצבא המצרי הפרוס בסיני למפקדה בקהיר. במהלך המלחמה ביצעה הטייסת 66 גיחות, רובן הגדול גיחות אמנעה וסיוע קרוב לכוחות הקרקע. 6 ממטוסי הטייסת אבדו, טייס אחד נהרג והאחר נפל בשבי.

בתחילת 1957 קלטה הטייסת את מטוסיה של טייסת 105 ואת טייסי המילואים שלה. בשנת 1959 צורפו לטייסת מטוסי הרווארד של טייסת 140. ב-15 בינואר 1961 הוצא מטוס המוסטנג מהשירות והטייסת נסגרה.

באוקטובר 1961 הוקמה הטייסת מחדש בבסיס חצור עם הטייסים ומטוסי המיסטר IV של טייסת 101 שהתכוננה לקליטת מטוס המיראז' 3. מפקד הטייסת הראשון בתקופת המיסטר היה רפי הר-לב, וסגניו היו רן פקר ואהרון "ילו" שביט. שבועיים לאחר מכן עברה הטייסת חזרה לבסיס תל נוף.

במלחמת ששת הימים תקפו בגל הראשון 6 מבנים מהטייסת את שדה התעופה פאיד. אחד המובילים, מפקד הטייסת רס"ן יהונתן שחר, נפגע מהתפוצצות מטוס אותו הפציץ, נטש את מטוסו וחולץ במהלך הלילה. את שחר החליף סגנו אביהו בן-נון. בגל השני תקפו מטוסי הטייסת את שדה אבו סואר, ומאוחר יותר שוב את פאיד ואת שדה כברית. במהלך המלחמה ביצעה הטייסת 269 גיחות מבצעיות. 5 ממטוסיה הופלו, שני טייסים נהרגו ואחד נפל בשבי.

בנובמבר 1967 שני מבנים מהטייסת יצאו למשימת תקיפת שריון ירדני שהפציץ עמדות צה"ל מסביב לבית שאן במסגרת תקרית אום שורט. מטוסו של סרן , סגן מפקד הטייסת, נפגע, הוא נטש ונרצח מייד בהגיעו לקרקע.

בשנת 1968 קלטה הטייסת את מטוסי המיסטר של טייסת 109, יחד עם טייסי המילואים וההצ"ח, לקראת קליטת מטוסי הסקייהוק בטייסת זו. הטייסת פעלה לאורך מלחמת ההתשה, ובהם אף איבדה את אחד מלוחמיה. ב-18 במרץ 1971 ביצעו מטוסי המיסטר את טיסתם האחרונה.

ב-18 בפברואר 1971 הגיעו לארץ מטוסי הסקייהוק דגם E של הטייסת, וב-7 במרץ 1971 בוצעה הטיסה הראשונה על ידי מפקד הטייסת, רס"ן יוסי אביב.

במלחמת יום הכיפורים פיקד על הטייסת רס"ן . במלחמה התווספו לטייסת מטוסים וטייסים של טייסת 140 שהייתה בשלבי הקמה בבסיס עציון. במלחמה ביצעה הטייסת 823 גיחות, רובן באזורים מוכי טילים ואיבדה 5 מטוסים ושני טייסים, ביניהם מפקד הטייסת סא"ל . את שלח החליף רס"ן שמואל בן-רום. שני טייסים נפלו בשבי.

לאחר המלחמה הוחלפו מטוסי הטייסת לדגם מתקדם יותר, דגם N. דגם זה שירת בטייסת עד סגירתה כטייסת סקייהוק. באוקטובר 1983 הייתה הטייסת לטייסת הראשונה שעברה לבסיס נבטים, וב-1985 הפכה הטייסת, עם מפקדה דאז עמוס ידלין, להיות גם טייסת קא"מ, קורס אימון מתקדם.

ב-2002 סיימה הטייסת את טיסותיה המבצעיות כטייסת סקייהוק. ב-2003 קלטה מטוסי F-16 פייטינג פלקון מדגמי A ו-B, "נץ", ושמה שונה ל"מגיני הדרום". באוגוסט 2013 קלטה טייסת 116 לשורותיה את מטוסי הנץ של טייסת 140, את מרבית אנשיה ואת גף הקא"מ (קורס אימון מבצעי), לאחר שהאחרונה נסגרה כחלק מהקיצוצים במערכת הביטחון. בקיץ 2015 הטייסת נסגרה כטייסת "נץ". סגירת הטייסת הייתה סוף העידן המבצעי של מטוסי ה"נץ" בחיל האוויר.

[ממוזער|280px|שמאל|טקס פתיחת הטייסת המחודשת כטייסת [F-35I אדיר, ינואר 2020]]
בנובמבר 2019 נחתו בישראל שני מטוסי ה"אדיר" הראשונים של הטייסת. ב-16 בינואר 2020 נפתחה הטייסת מחדש כטייסת **אדיר** F-35I, בבסיס נבטים, ושמה שונה ל"**אריות הדרום**". באוגוסט באותה השנה, היא הוכרזה כטייסת מבצעית. ב-6 במרץ 2025, קלטה הטייסת שלושה מטוסי F-35I נוספים.

## מפקדי הטייסת

## סמלי הטייסת
הסמל החדש, בעל הרקע השחור המציין את האופי של טייסות מטוסי חמקן בחיל האוויר (כדוגמת טיסת 140), עוצב לקראת פתיחתה המחודשת של הטייסת, עם קבלתם המיועדת של מטוסי "האדיר" בשנת 2020. בסמל החדש ניתן לראות היפוך צבעים מהגרסאות הקודמות, וזאת כדי להמחיש את השינוי המשמעותי בכלי הטיס, ממטוסי ה-F-16 למטוסי ה-F-35i. צורת הכנף בסמל, צומצמה ל-5 מקטעים, שמסמלים את הדור החמישי של מטוסי הקרב, אליו משתייך ה-F-35i. שמונה הפסים האפורים מציינים את שמונה הטייסים שנפלו במערכות השונות. הנקודות שמאחורי הפסים האפורים, יוצרות את המילים "טייסת 116" בקוד מורס. את סמל הטייסת המקורי עיצב גבריאל (גבי) ווקס טייס בטייסת 116 בשנת 1964.

## גלריה


קובץ:Flickr - Israel Defense Forces - Flying Past Ramon Crater.jpg|מטוסי F-16A של טייסת מגיני הדרום טסים מעל מכתש רמון, 2012.
File:IDF Squadron 116. II.jpg|קבלת ה-F-35I אדיר לטייסת 116
File:The Southern Lions. Squadron 116. I.jpg|מטוסי ה-F-35I אדיר של טייסת 116 עם סמלי חיל האוויר והטייסת, 2020
Enduring Lightning Exercise 201012-F-HF102-0229.jpg|מטוסי F-35I אדיר של הטייסת (מאחור) ביחד עם מטוסי F-35A של טייסת 421 של חיל האוויר האמריקאי בתרגיל "ברק מתמיד 3", 2020


## קישורים חיצוניים

* 
* 
* 
* 
* 
* טייסת "אריות הדרום" נפתחה בטקס חגיגי בבסיס "נבטים", באתר "המחדש", 16 בינואר 2020
* 
* 
* טייסת 'מגיני הדרום', באתר "מרחב אווירי"', אורכב בארכיון האינטרנט ב-23 אוקטובר 2021

## הערות שוליים

1- 013
116
קטגוריה:בסיס נבטים
קטגוריה:בסיס חצור